স্কুলের বালি আর মাঠের ধুলিমাখা বদনে কারান্তরীণ বঙ্গবন্ধুর সংগ্রামের গল্প শুনে ১৯৬৮সালে যে সুলতান বঙ্গবন্ধুর আদর্শের প্রেমে পড়েছিলো, কালক্রমে সে সুলতান মনসুরই হয়েছিলো বঙ্গবন্ধুর হত্যার প্রতিবাদে সিলেটের মাটিতে প্রথম প্রতিবাদ মিছিলের উদ্যোক্তা, যে জাতীয় চারনেতা হত্যার প্রতিবাদে ভয়কে জয় করে সিলেটের মাটিতে প্রথম প্রতিবাদের রণহুংকার দিয়েছিলো জয় বাংলার মিছিলে, বঙ্গবন্ধুবিহীন বাংলাদেশে সিলেটের আকাশ বাতাস প্রকম্পিত করে দরাজকন্ঠে শ্লোগান তুলেছিলো ‘জয় বাংলা, জয় বঙ্গবন্ধু’ বলে, ভীরুতাকে ঝেড়ে ফেলে তরুণপ্রাণকে করেছিলো উদ্দীপ্ত যৌবনের বাঁধভাঙা সাহসে বলীয়ান, বঙ্গবন্ধুর রক্তের বদলা নেওয়ার মরণপণ সংগ্রামে খুনি সরকারের বিরুদ্ধে অস্ত্র হাতে হয়েছিলো দেশান্তরী বিপ্লবী- আজ সিলেটের মাটিতে বঙ্গবন্ধুর আদর্শের পতাকা যখন দূর্ণীতিবাজ নেতৃত্বের করাল থাবায় বেদনাক্লিষ্ট ও অস্ফুটে ক্রন্দনরত, নেতাকর্মীরা যখন দিশেহারা এবং নেতৃত্বের লক্ষ্য ও আদর্শের প্রতি সন্দিহান- তখন সিলেটের মাটিতে বঙ্গবন্ধুর আদর্শের ঊজ্জীবনে ও নেতাকর্মীদের জাগরণের জন্য চাই একজন ষ্ট্রাইকার। একজন ম্যারাডোনা। আর তিনিই সুলতান মনসুর।